Pál Schmitt

Pál Schmitt (født 13. mai 1942 i Budapest) er en ungarsk idrettsmann, diplomat og politiker for partiet Fidesz. Han var president i Ungarn fra 2010 til 2012.

Schmitt studerte økonomi ved Karl Marx økonomiske universitet i Budapest. Han avla i 1992 doktorgrad ved Idrettsuniversitetet, men ble i 2012 fratatt doktorgraden etter å ha blitt funnet skyldig i plagiering.«Hungary's Pal Schmitt resists quit calls over thesis», BBC News, 30. mars 2012. Den 2. april 2012 kunngjorde han at han gikk av som president på grunn av dette.«Hungary President Schmitt quits in plagiarism scandal», BBC News. 2. april 2012. László Kövér overtok som utøvende president frem til valget av ny president 2. mai.«Hungary Parliament Accepts President's Resignation», NPR, 2. april 2012.

Fra 1955 til 1977 var Schmitt aktiv som fekter og konkurrerte på internasjonalt plan. Han vant gullmedalje ved sommer-OL i Mexico by i 1968 og sommer-OL i München i 1972 og ble verdensmester i 1970 og 1971.

Han arbeidet fra 1965 til 1981 i hotellbransjen. Fra 1981 besatte han en rekke sentrale posisjoner i ungarsk idrett, blant annet som direktør for Ungarns nasjonalstadion, generalsekretær og president (1989–2010) i Ungarns olympiske komité. Fra 1999 til 2007 var han president i World Olympians Association. Schmitt er siden 1983 medlem av Den internasjonale olympiske komité.«HE Mr Pál SCHMITT», IOC.

Schmitt var Ungarns ambassadør i Spania fra 1993 til 1993 og i Sveits fra 1999 til 2003. I 2004 ble Schmitt innvalgt i Europaparlamentet. Han vant gjenvalg i 2009.«Pál SCHMITT», Europaparlamentet. I sin tid i Europaparlamentet var han en periode en av parlamentets visepresidenter. Schmitt ble i 2010 valgt til president av Ungarns parlament. Han ble innsatt 6. august 2010.

 Referanser 

 Eksterne lenker 





Kategori:Ungarske presidenter
Kategori:Ungarske medlemmer av Europaparlamentet
Kategori:Ungarske fektere
Kategori:IOK-medlemmer
Kategori:Olympiske mestere for Ungarn
Kategori:Deltakere for Ungarn under Sommer-OL 1968
Kategori:Fektere under Sommer-OL 1968
Kategori:Deltakere for Ungarn under Sommer-OL 1972
Kategori:Fektere under Sommer-OL 1972
Kategori:Deltakere for Ungarn under Sommer-OL 1976
Kategori:Fektere under Sommer-OL 1976
Kategori:Verdensmestere
Kategori:Personer fra Budapest
Kategori:Olympiske medaljevinnere i fekting